Douglas C-54 Skymaster

Douglas C-54 Skymaster var et firemotors transportfly, som blev benyttet af United States Army Air Forces under 2.verdenskrig og Koreakrigen. Ligesom Douglas C-47 Skytrain var C-54 Skymaster en videreudvikling af et civilt rutefly, Douglas DC-4. Ud over transport af alle slags fragt, transporterede C-54 også præsidenter, premierministre, og militære stabsofficerer. Der blev udviklet et antal varianter af C-54 til så forskellige formål som search and rescue, videnskabelig og militær forskning, brandslukning og sporing af missiler. Under Blokaden af Berlin slæbte den kul og fødevarer til Vestberlin. Efter Koreakrigen fotsatte typen i civil og militær anvendelse i mere end 30 lande. Det var et af de første fly der transporterede USA's præsident.

Det danske flyvevåben opererede med 6 C-54 Skymaster i årene 1959 – 1977.

Design og udvikling 

Efter at USA trådte ind i 2.verdenskrig efter angrebet på Pearl Harbor den 7. December 1941, overtog krigsministeriet alle ordrer for Douglas DC-4, som på daværende tidspunk stod lige over for at gå i serieproduktion, og tildelte United States Army Air Forces flyene under betegnelsen C-54 Skymaster. Den første C-54 startede fra Clover Field i Santa Monica, Californien den 14. Februar 1942.

For at opfylde de militære krav fik de første civile produktionsfly monteret fire ekstra brændstoftanke i kabinen. Dette gjorde at der kun blev plads til 26 passagersæder. Den efterfølgende serie af fly fik navnet C-54A og fik en del modifikationer ligesom 'lillesøster' C-47: et forstærket gulv, en stor fragtdør med et hejseværk og et spil etc. De første C-54A blev leveret i Februar 1943. Med introduktionen af C-54B i Marts 1944 blev de ydre vinger modificeret så de kunne indeholde brændstoftanke, hvilket tillod at to af kabinetankene blev flernet. Dette bragte flyets kapacitet op på 49 sæder, eller 16 bårer hvis flyet blev benyttet som ambulancefly. C-54C var en hybrid der tjente som Air Force One til brug for præsidenten; den havde et C-54A skrog med fire kabinetanke og C-54B vinger med indbyggede tanke, for at opnå maksimal rækkevidde.

Den mest almindelige version var C-54D, som gik i tjeneste i August 1944; det var en C-54B med kraftigere R-2000-11 motorer. Med modellen C-54E blev de sidste to brændstoftanke i kabinen flyttet ud i vingerne, hvilket tillod mere fragt eller 44 flysæder.

Fly som blev udleveret til United States Navy fik typenavnet Douglas R5D. Med introduktionen af et fælles navngivningssystem for hær, flåde og luftvåben i 1962, kom alle flyene til at hedde C-54.

Operationel historie 
C-54 trådte i tjeneste ved USAAF i 1942. Den første version kunne bære op til 26 passagerer, senere versioner op til 50 passagerer. C-54 var et af de mest almindelige landistance transportfly benyttet af USAs væbnede styrker under 2.verdenskrig. 515 af de fremstillede C-54 blev produceret i Santa Monica, Californien og 655 stk. blev fremstillet i Orchard Place/Douglas Field, i Cook County, Illinois, nær Chicago; Douglas field blev senere til O'Hare International Airport.

VIP-transport 
Under 2.verdenskrig blev C-54 benyttet af Franklin D. Roosevelt, Douglas MacArthur, og Winston Churchill. De amerikanske delegerede til Casablanca-konferencen benyttede også en Skymaster. C-54 blev også benyttet af Royal Air Force, det Franske luftvåben, og af de væbnede styrker i mindst 12 andre lande.

Præsident Harry S. Truman underskrev National Security Act of 1947, som stiftede det moderne U.S. Air Force, om bord på "Sacred Cow" ("Den Hellige Ko"), den VC-54C der fungerede som Trumans Air Force One. Flyet er bevaret og udstillet på National Museum of the United States Air Force nær Dayton, Ohio.

Luftbroen til Berlin 
Mere end 300 C-54 og R5D tjente som rygraden af det amerikanske bidrag til luftbroen under blokaden af Berlin i 1948. Til at starte med var der næsten ingen C-54 og andre tunge transportfly til rådighed; under den første måned af luftbroen var det de langt mindre Douglas C-47 Skytrain der måtte bære byrderne. Efterhånden som flere og flere C-54 blev fremskaffet, var det denne der overtog jobbet. I Berlin huskes flyene endnu som "Rosinbomberne".

Koreakrigen 

C-54 tjente også som det primære transportfly under Koreakrigen. Efter Koreakrigen blev C-54 udfaset og erstattet med Douglas C-124 Globemaster II, men fortsatte med at tjene ved U.S. Air Force indtil 1972. Den sidste aktive C-54 Skymaster i tjeneste ved U.S. Navy (C-54Q, ser.no. 56501, tilhørende Navy Test Pilot School, NAS Patuxent River) udtrådte af tjeneste den 2. April 1974.

Civil anvendelse 
Sidst i 1945 blev adskillige hundrede C-54 solgt som militært overskud og blev konverteret til civil anvendelse, mange af dem af Douglas Aircraft i firmaets forskellige fabrikker. Flyene blev solgt til flyselskaber verden over. For eksempel opererede SAS en flåde på 10 DC-4 fra 3. Juli 1946 til Januar 1957; selv om flyene er opført som DC-4, var de med meget stor sandsynlighed ombyggede C-54. Fra Januar 1946 havde Pan American Airways Skymasters i fast transatlantisk rutefart; firmaer som SAS fulgte snart efter. Ruter fra San Francisco tværs over Stillehavet til Auckland begyndte den 6. Juni 1946.

Brandslukning 
Efter endt militærtjenste blev mange C-54 modificeret til civile brandslukningsfly. De fik monteret tanke indeni og under kroppen, og der blev installeret udstyr til dumpning af vand og sprøjtning af vandtåge fra vingernes agterkant. C-54 tjente som slukningsfly til sidst i 1990-erne.

Danmark 
Flyvevåbnet fik midt i 1950erne oprettet en luftgruppe på Vestgrønland, og dermed opstod der behov for et transportfly med større lasteevne og rækkevidde end de daværende C-47 og Catalina fly havde. USAF tilbød Flyvevåbenet 3 stk. C-54D under et våbenhjælpsprogram, og den første (42-72706) ankom til Værløse 27. aug. 1959. Flyet blev herfra fløjet til USAFE i Tyskland for at uddanne de danske besætninger i flytypen. Den 25. sep. 1959 kom 42-72706 tilbage til Danmark, nu under sin nye registrering N-706, og trådte i tjeneste ved eskadrille 721. De to næste fly ankom i oktober.

Hovedopgaven for Flyvevåbnets C-54 Skymaster var transport af materiel og personel, men de danske fly deltog også i videnskabelige opgaver, miljø- og olieudslipsbekæmpelse samt flyvninger for FN.

I Marts 1965 bestilte Flyvevåbnet yderligere to brugte C-54D fra USAFs overskudslager AMARC (Aircraft Maintenance And Regeneration Center) på Davis-Monthan Air Force Base, Arizona. Flyene ankom til Værløse i hhv. April og Juli 1965, efter at have gennemgået et grundigt eftersyn ved SABENA i Belgien.

Den 08. November 1965 fik N-605 motorproblemer under en rutinemæssig flyvning til Grønland, og forsøgte at nå tilbage til Værløse. Piloterne var nødt til at nødlande N-605 i Kattegat nord for Hesselø, ca. 40 km fra Hundested. Alle 19 ombordværende slap godt fra ulykken, endda kun med mindre skrammer. Som erstatning for tabet bestilte Flyvevåbnet et nyt fly, en C-54G fra USAFE i Vesttyskland. Det nye fly fik nummer N-586, og ankom til Flyvestation Værløse 25. Marts 1966.

I slutningen af 1960erne blev de fleste fly forsynet med et rullebanesystem i kabinen, som gjorde dem bedre egnet til at nedkaste gods fra luften. Den forholdsvis lille lastedør i siden af kroppen gjorde at typen ikke var ideel til at transportere større fragtmængder. Catalina udtrådte fra tjeneste i 1970, og blev afløst i Narsarsuaq af en C-54, der var fast udstationeret hele året. Opgaverne bestod af isrekognoscering, farvandsovervågning og eftersøgninger.

Flyene begyndte efterhånden at blive gamle, og den 28. marts 1973 kom der bevilling til indkøb af 3 stk. C-130H Hercules transportfly som afløser. C-54 fløj sidste gang i Flyvevåbnet den 7. eller 9. Februar 1977. De fem tilbageværende fly blev først opmagasineret og senere solgt til civil anvendelse, tre kom til Zaire og to til Canada.

Der er ingen af de danske C-54 tilbage i Danmark. N-242 er ejet af Phoebus Apollo Aviation og er udstillet på Rand Airport i den sydøstlige udkant af Johannesburg i Sydafrika. De øvrige fly er ophugget.

Varianter 

Der er ikke mindre end 88 varianter af DC-4 og C-54 Skymaster (ved U.S.Navy kendt som R5D). Her er kun en kort oversigt over de vigtigste C-54 varianter:

C-54
Første produktionsserie, ombygget fra civile DC-4, 24 stk. bygget.

C-54A
Første militære version med forstærket flystel, forøget brændstofkapacitet og mulighed for omrigning mellem passager- og godstransport. Navy versionen kaldet R5D-1. 252 stk. bygget.

C-54B
Forøget brændstofkapacitet i vingerne. En af dem blev benyttet af Winston Churchill. 220 stk. blev bygget.

C-54D
Samme som C-54B, men med R-2000-11 motorer, 380 stk. produceret.

C-54E
Yderligere ændringer i brændstoftankene, og mulighed for hurtig omrigning mellem passager- og godstransport. 125 stk. bygget.

C-54G
Samme som C-54E, men med en anden version af R2000-motoren. 400 stk blev bestilt, men kun 162 blev færdiggjort. Resten blev aflyst ved krigens slutning.

Canadair North Star
Canadisk licensbygget DC-4/C-54.

Operatører 

Denne oplistning omfatter typerne Douglas DC-4, Douglas C-54, Canadair North Star og Douglas R5D. Det hele er oplistet sammen, da det i praksis ikke er muligt at adskille de forskellige typer fra hinanden.

Militære operatører 
(Douglas C-54 medmindre andet er anført)

 Argentinas Flyvevåben () - Ingen data.
 Argentinas Flådes Flyverafdeling () - 5 stk. C-54A og 2 stk. C-54E fra 1947 - 1976 

 Det Belgiske Luftvåben (, ) - En tidligere R5D1 fra 1950 – 1971, benyttede også en DC-4.

 Bolivia's Luftvåben () - 4 stk. C-54D/G fra 1960 - 1991. En anden kilde hævder en tidligere USAF VC-54D og en C-54G, begge indkøbt i 1973.

 Brasiliens Luftvåben (Brazilian Air Force, ) - 12 stk. C-54G med tjenestenumre FAB 2400 til FAB 2411, fløjet af "1º/2º Grupo de Transporte" i årene 1960 – 1968. 

 Cambodjas Kongelige Luftvåben (Royal Cambodian Air Force) - forgængeren, Royal Khmer Aviation (AVRK), benyttede en C-54B til VIP transport, fløjet af "Transport and Liaison Group" (French: Groupe d'Liaison et Transport – GLT) fra 1974 - 1975.

 Royal Canadian Air Force - Et ukendt antal Canadair North Star (en canadisk licensbygget DC-4 med Rolls-Royce Merlin motorer), formodentligt fra 1946 og til en gang i 1970erne.

 Chads Luftvåben (Force Aerienne Tchadienne) - Ingen data. 

 Colombias Luftvåben () - 15 stk. C-54 Skymaster, i brug fra 1954. Det vides ikke hvornår flyene er udgået af tjeneste.

 Cubas Luftvåben (Cuban Revolutionary Air and Air Defense Force, , DAAFAR) - 8 stk. C-54A fra 1957 - 1967.

 Flyvevåbnet - Seks stk. C-54 Skymaster i tjeneste fra 1959 til 1977.

 Det Salvadorianske Luftvåben () - En enkelt Canadair North Star C4, i tjeneste fra 1967 - 1972,

 Etiopiens Luftvåben (Ethiopian Air Force (ETAF); Amharic: የኢትዮጵያ አየር ሃይል, Ye Ithopya Ayer Hayl) - En tidligere USAF C-54D fra 1966, og en C-54G fra 1969.

 Det franske luftvåben () - En C-54E doneret i 1945. Flyet blev overført til Flåden i 1960. En C-54A i tjeneste 1961-1975.
 Den Franske Flådes Lufttjeneste () - Flyet der kom fra Armée de l'air i 1960 gik tabt i 1982. Derudover en C-54B i tjeneste 1962-1969.

 Det Hollandske Ostindiske Luftvåben - fire stk. C-54A, kun benyttet i 1946.

 Honduras' Væbnede Styrker (Armed Forces of Honduras, ) - 3 stk. C-54 Skymaster i tjeneste i årene 1958 - 1983.

 Israels Luftvåben (Heyl Ha'Avir hebraisk: זרוע האוויר והחלל, Zroa HaAvir VeHaḤalal) 2 stk. C-54, kun i tjeneste i 1948.

 Mexico's Luftvåben (, FAM) - 7 stk. C-54B. Ingen data om hvornår. 

 Nigerias Luftvåben (Nigerian Air Force) - En stk. C-54B benyttet 1968-1974.

 Peru
 Det Peruvianske Luftvåben (, FAP) - Ni fly, leveret sidst i 1966.

 Det Portugisiske Luftvåben (, FAP) - Fire C-54D fra 1952. I 1961 blev disse suppleret med fire tidligere C-54A, der var blevet ombygget til DC-4 standarden. I 1965 blev ti tidligere USAF HC-54D indkøbt, plus yderligere fire som reservedele.

 Det Kongelige Rhodesiske Luftvåben (Royal Rhodesian Air Force) - 4 stk. Canadair C.4 Argonaut (Argonaut var en serie på 22 stk. Canadair North Star, bygget til BOAC) , indkøbt sidst i 1959 fra UK. Flyene var i drift til 1964.

 Det Kongelige Saudiarabiske Luftvåben ((, al-quwwāt al-ğawwiyyah al-malakiyyah as-suʿūdiyyah)) - Et tidligere Saudia C-54A fra 1960. Flyet er nu på museum.

 Spaniens Luftvåben () - I alt 17 stk. Douglas C-54 Skymaster fra 1959 - 1976. I 1959 fik Spanien fire tidligere USAF C-54D. De blev senere suppleret med i alt 13 brugte fly af typerne C-54, C-54A, C-54B, C-54E, C-54G og 5D-3.

 Royal Air Force - 10 stk. C-54D overført fra USAF under lend-lease i 1945 og returneret i 1946. En særligt udstyret C-54B til rådighed for Winston Churchill blev udlånt i 1944 og returneret i 1945.

 Sydafrikas Luftvåben (South African Air Force, SAAF) - Ingen data.

 Den Koreanske Republiks Luftvåben (; Hanja: 大韓民國 空軍; Daehanminguk Gong-gun) - Ingen data.

 Taiwans Luftvåben (Republic of China Air Force (ROCAF), ) - 2 stk. tidligere USAF C-54D (en købt i 1965 og en i 1966), og en enkelt C-54G indkøbt i 1968.

 Det Kongelige Thailandske Luftvåben (Royal Thai Air Force, RTAF; , Kong Thap Akat Thai)) - 2 stk. C-54 i tjeneste 1959 - 1966.

 Tyrkiets Luftvåben () - to C-54D i årene 1959 - 1973. En anden kilde nævner tre C-54D fra 1966-1976.

 United States Army Air Forces - Ingen data.
 US Air Force - Douglas C-54 - Ingen data.
 United States Navy - Douglas R5D - Ingen data.
 US Marine Corps - R5D - Ingen data.
 US Coast Guard - 15 stk. R5D-3 og R5D-4 Skymaster i tjeneste mellem 1945 - 1965.

 Venezuelas Luftvåben () - En enkelt C-54A i årene 1949-1955.

Civile operatører 
Ligesom ved militære operatører er det umuligt at afgøre hvilke fly der er 'ægte' C-54, hvilke der er ægte eller ombyggede DC-4 etc. Listen omfater derfor C-54/DC-4/R5D og Canadair North Star i flæng.

 Aden Airways

 Air Algerie

 Seagreen Air Transport 

 Aerolineas Argentinas
 Aerotransportes Entre Rios
 Aerovias Halcon

 Air Express
 Ansett-ANA
 Australian National Airways
 British Commonwealth Pacific Airlines
 Pacific Air Freighters
 Qantas
 Trans Australian Airlines

 Carib West Airways

 SABENA
 Avions Fairey
 Belgian International Air Services

 Frigorifico Reyes

 King of Burundi

 Air Cameroun (Societie Anonyme des Avions Meyer et Compagnie)
 Cameroon Airlines

 Air North
 Eldorado Aviation
 Canadian Pacific Airlines
 National Research Council
 Trans-Canada Airlines
 World Wide Airways
 Buffalo Airways - 14 stk. registreret den 29. Januar 2011, med fire operationelle fly, 2 fragtfly og 2 brandslukningsfly.)
 Curtiss Reid Flying Services Canada
 Kenting Aviation
 Maritime Central Airways
 Millardair
 Nordair
 Pacific Western
 Soundair
 Transair

 Avianca

 Flying Enterprise - 5 stk. Canadair North Star "C-4 Argonaut", alle var lejet fra Overseas Aviation og havde tidligere fløjet hos BOAC.

 Air Congo

 Aerovias Ecuatorianas

 Air Afrique

 TACA International Airlines

 Philippine Air Lines

 Air France

 Transgabon

 Olympic Airways

 KLM
 Martin's Air Charter

 Cathay Pacific Airways

 Icelandair
 Loftleidir
 Islands Kystvagt (Landhelgisgaeslan Islands) - Eftersom Island ikke har miltær, er Kystvagten en civil statslig myndighed. Islands eneste C-54 bar derfor den civile registrering TF-SIF.

 Aer Turas
 Shannon Air

 El Al

 Alitalia

 Japan Airlines

 East African Airways

 Middle East Airlines
 Trans Mediterranean Airways

 Luxair

 Air Madagascar

 Air Mauritanie

 Aerovias Guest
 Líneas Aéreas Unidas Mexicanas

 LANICA (Lineas Aereas de Nicaragua S.A.)

 Air Niger

 Det Norske Luftfartsselskap (DNL)

 Aerovias Internacional Balboa
 Copa Airlines

 Paraguayan Airways Service
 Lloyd Aéreo Paraguayo S.A.

 Faucett Perú

 Balair

 Iberia
 Spantax
 Trans Europa

 ACE Freighters
 Air Charter Limited
 Channel Airways
 Dan-Air
 Eagle Airways
 Invicta Airways
 Lloyd International
 Skyways
 Starways
 Air Links
 BOAC
 British Midland
 Derby Airways
 Overseas Aviation
 Transglobe Airways

 Scandinavian Airlines
 Svensk Interkontinental Lufttrafik

 SkyClass Aviation  
 Africair
 Safair
 South African Airways
 Trek Airways

 Korean Air Lines

 Air Vietnam

 Syrian Airways

 China Airlines
 Civil Air Transport

 Air Tchad

 Thai Airways

 Aero Union
 Air America
 American Airlines
 American Export Airlines/American Overseas Airlines
 ARAMCO
 Biegert Aviation
 Berlin Airlift Historical Foundation (http://www.spiritoffreedom.org )
 Capital Airlines
 Chicago and Southern Airlines
 Eastern Airlines
 Matson Airlines
 National Airlines
 Northwest Airlines
 Pan American World Airways
 Pacific Southwest Airlines
 Santa Fe Skyways
 Transocean Air Lines
 Trans World Airlines
 United Airlines
 Westair Transport
 Waterman Airlines
 Western Airlines
 Zantop

 Linea Expressa Bolivar

Uheld og hændelser 
Med et populært fly vil der oftest være en del hændelser. Her er kun medtaget enkelte af de mere bemærkelsesværdige.

Forsvundet sporløst (1950)
Den 26. Januar 1950 forsvandt en C-54D tilhørende United States Air Force under flyvning mellem Anchorage-Elmendorf Air Force Base (Alaska) og Great Falls Air Force Base (Montana) med en besætning på otte og 36 passagerer (34 soldater og to civilister). Der er aldrig fundet spor af flyet og personerne.

Styret i havet (1951)
Den 31. Januar 1951 styrtede en C-54D (halenummer 282) i Atlanten under flyvning fra Lissabons lufthavn til sin hjembase. Flyet tilhørte det Portugisiske Luftvåben og gjorde tjeneste ved Search and rescue-eskadrillen på Lajes Air Base, Azorerne. Flyet styrtede under indflyvning til basen. Alle 14 ombordværende omkom.

Angreb i Berlinkorridoren (1952)
Den 29. April 1952 kom en Air France Douglas C-54A (civil registrering F-BELI) under gentagne angreb fra to sovjetiske MiG-15 jagerfly, mens det foretog en ruteflyvning fra Frankfurt Rhein-Main Airport til Flughafen Berlin-Tempelhof. Flyet passerede under angrebet igennem en af de Alliede luftkorridorer over Østtyskland. Selv om angrebene havde beskadiget flyet svært og nødvendiggjort nedlukning af motor nr. 3 og 4 (styrbords inderste og yderste motor), lykkedes det flyets kaptajn at gennemføre en sikker nødlanding i Tempelhof. En efterføgende inspektion af flyets skade viste at det var blevet ramt af 89 skud affyret fra de sovjetiske jagerfly. På trods af angrebets voldsomhed var der ingen dødsfald imellem de 17 ombordværende (seks besætningsmedlemmer, 11 passagerer). De sovjetiske militære myndigheder retfærdiggjorde angrebet på et ubevæbnet civilt fly ved at hævde at det på angrebstidspunktet havde været uden for luftkorridoren.

Skudt ned (1954)
Den 23. Juli 1954 blev en Cathay Pacific Douglas C-54 Skymaster, civil registrering VR-HEU, skudt ned af kinesiske La-9 jagerfly tilhørende Folkets Befrielseshærs Luftvåben, mens VR-HEU var en route fra Bangkok til Hong Kong. Nedskydningen skete ud for Hainan-øen. 10 af de 19 ombordværende blev dræbt.

Forsvundet (1964)
Den 28. Marts 1964 forsvandt en C-54A over Stillehavet, cirka 1120 km vest for San Francisco. Den sidste rapporterede position var . Flyet var på en passagerflyvning fra Honolulu International Airport, Hawaii til Los Angeles International Airport, Californien. Piloten rapporterede en brand i motor nr. 2 (bagbords inderste), hvilket muligvis nødvendiggjorde en nødlanding på havet. Der blev ikke hørt mere fra flyet, og på trods af en omfattende eftersøgning blev intet fundet. Tre besætningsmedlemmer og seks passagerer formodes omkommet.

Specifikationer (C-54G)

Trivia 

En C-54, 5-721 (hale nr. 57), civilt registreret som C-FIQM og tilhørende Buffalo Airways, blev benyttet som erstatning for et Avro Lancaster bombefly på grund af den lignende topfart og evnen til at transportere en tilsvarende mængde fragt, for en genskabelse af Operation Chastise ("Dam Busters" raidet under 2.verdenskrig) og Barnes Wallis' hoppende bombe. 
Efter at flyvningerne og den succesfulde genopførelse var blevet filmet, blev det vist i den britiske dokumentar Dambusters: Building the Bouncing Bomb, den canadiske dokumentar Dambusters Fly Again, Nova sæson 39 episoden "Bombing Hitler's Dams", og i Ice Pilots NWT sæson 3 episode 2 "Dambusters".

Spillefilmen The Big Lift, med Montgomery Clift i hovedrollen, viser omfattende operationer med en C-54; filmen blev optaget "on location" midt under luftbroen til Berlin i 1949.

Da SAS indførte DC-4, hed en stewardesse "skymoster" i folkemunde.

Se også 
Relaterede:
 Aviation Traders Carvair
 Canadair North Star
 Douglas DC-4
 Douglas DC-6
 Douglas DC-7

Lignende fly:
 Avro York
 Boeing 307 Stratoliner
 Lockheed Constellation
 Lockheed L-049 Constellation

Referencer

Noter 
  Firmaet benyttede varianten Canadair North Star.
  Ansett-ANA var en af de originale operatører af Aviation Traders ATL-98 Carvair konversionen af DC-4/C-54.

Citater

Bibliografi 

 Berry, Peter et al. The Douglas DC-4. Tonbridge, Kent, UK: Air-Britain (Historians) Ltd., 1967.
 Blewett, R. Survivors. Coulsden, UK: Aviation Classics, 2007. .
 Eastwood, Tony and John Roach. Piston Engine Airliner Production List. West Drayton, UK: Aviation Hobby Shop, 1991. .
 Francillon, René. McDonnell Douglas Aircraft Since 1920: Volume I. London: Putnam, 1979. .
 Lavery, Brian: Churchill Goes to War: Winston's Wartime Journeys. Annapolis, Maryland: Naval Institute Press, 2007. .
 Milberry, Larry. The Canadair North Star. Toronto: CANAV Books, 1982. .
 Pearcy, Arthur. Douglas Propliners: DC-1–DC-7. Shrewsbury, UK: Airlife Publishing, 1995. .
 Pickler, Ron and Larry Milberry. Canadair: The First 50 Years. Toronto: CANAV Books, 1995. .
 Yenne, Bill. McDonnell Douglas: A Tale of Two Giants.Greenwich, Connecticut: Bison Books, 1985. .
 The PSA History/Oldtimers Page www.psa-history.org

Eksterne henvisninger 
 (1952) AN 01-40NU-1 Handbook Flight Operating Instructions USAF Series C-54G and Navy Model R5D-5 Aircraft
 Canadair DC4M North Star 
 Moose Jaw crash at virtualmuseum.ca 
 PSA History/Oldtimers Page
 Berlin Airlift Historical Foundation —Operates C-54 "Spirit of Freedom" as flying Berlin Airlift Museum
 Air Force Association page on C-54 
 Warbird Alley: C-54 page 
 Cockpit View of C-54 During Landing/Taxi 
 Boeing McDonnell Douglas page on DC-4 
 The last passenger certified & built DC-4s in the world 
 Vintage Wings of Canada Canadair North Star showing RR Merlin installation 
 Canadair DC4M North Star 
 Moose Jaw crash at virtualmuseum.ca 
 Berlin Airlift Historical Foundation  - Operates C-54 "Spirit of Freedom" as flying Berlin Airlift Museum
 Air Force Association page on C-54 
 Air Force Museum page on the VC-54C 
 Warbird Alley: C-54 page 
 Cockpit View of C-54 During Landing/Taxi 
 Boeing McDonnell Douglas page on DC-4 
 The last passenger certified & built DC-4s in the world 
 Vintage Wings of Canada Canadair North Star showing RR Merlin installation 
 Loading Santa Fe Skyways DC-4 refrigerated cargo aircraft. 
 Santa Fe Skyways reconverted DC-4 refrigerated cargo aircraft. 
 Composite photograph of Santa Fe Skyway Inc. DC-4. 

Fly fra 2. verdenskrig
Transportfly
Douglas-fly
Flyvevåbnet
Militære transportfly
C-054 Skymaster
4-motors propelfly